**4/2025.**

**Az Alsó- Tisza-menti Önkormányzati Társulás**

**Társulási Tanácsa**

**2025. március 28. napján**

**megtartott társulási ülésének**

***J e g y z ő k ö n y v e***

**Napirend:**

1. *A Társulás Társulási Tanácsa 2025. március 28. napján tartott rendkívüli ülésének napirendje jóváhagyása*

Előadó: Erhard Gyula Társulási Tanács Elnöke

1. *A Társulás fenntartásában lévő személyes gondoskodást nyújtó szociális intézmények 2024. évben*

*végzett szakmai munkájának értékelése*

Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

1. *Egyebek*

**T a r t a l o m j e g y z é k**

**Határozat száma: Tárgya: Oldalszáma:**

**10/2025. (III. 28.)** *A Társulás Társulási Tanácsa 2025. március 28. napján tartott rendkívüli 3*

Atmöt határozat *ülése napirendjének jóváhagyása*

**11/2025. (III. 28.)** *A Társulás fenntartásában lévő személyes gondoskodást nyújtó szociális intézmények 4*

Atmöt határozat *2024. évben végzett* szakmai *munkájának értékelése*

**J e g y z ő k ö n y v**

**Készült:** az Alsó- Tisza-menti Önkormányzati Társulás Társulási Tanácsa 2025. március 28-án (pénteken) 9 órakor megtartott rendkívüli társulási üléséről.

**Az ülés helye:** a Csanyteleki Polgármesteri Hivatal díszterme

**Jelen vannak:** Erhard Gyula Társulás Elnöke

Bánfi Sándor Társulás Alelnöke

Horváth Lajos Társulás Tagja

Bedő Tamás Társulás Tagja

**Tanácskozási joggal jelent meg:**  Kató Pálné Feladatellátó jegyző

Magonyné Körmendi Judit Intézményvezető

Kádár- Kovács Márta Intézményvezető

Kajtár Anita Intézményvezető-helyettes

Mucsiné Mészáros Tímea Intézményvezető

Vida-Zsótér Dóra Hivatal Adó- és Pénzügyi irodavezető-h.

**Erhard Gyula a Társulás Társulási Tanácsa Elnöke:** köszöntötte az ülésen szavazati és tanácskozási joggal megjelent résztvevőket. Megállapította, hogy az ülés határozatképes, mert a szavazásra jogosultak közül mind a 4 tag megjelent. Szavazásra bocsátotta az ülés napirendjére írásban kiadott napirendi javaslatot, mellyel a Társulás Társulási Tanácsa Tagjai 4 igen szavazattal egyetértett, melyet az alábbi határozatba rögzített.

1. **Napirend**

**Tárgya: Előadó:**

*A Társulás Társulási Tanácsa 2025. március 28. napján tartott* Erhard Gyula Társulási Tanács Elnöke

*ülése napirendjének jóváhagyása*

(A tárgyra vonatkozó meghívó e jegyzőkönyv melléklete)

**10/2025. (III. 28.) Atmöt határozat**

**Tárgya:** *A Társulás Társulási Tanácsa 2025. március 28. napján tartott rendkívüli ülése napirendjének jóváhagyása*

**H a t á r o z a t**

Az Alsó- Tisza-menti Önkormányzati Társulás Társulási Tanácsa egyetértett a Társulás Társulási Tanácsa Elnöke által 2025. március 28. napjára kitűzött rendkívüli ülésére megküldött meghívóban feltüntetett napirendi pontokkal, azt módosítás, kiegészítés és változtatás nélkül jóváhagyta az alábbiak szerint:

**Az ülés napirendje:**

1. *A Társulás Társulási Tanácsa 2054. március 28. napján tartott rendkívüli ülésének napirendje jóváhagyása*

Előadó: Erhard Gyula Társulási Tanács Elnöke

1. *A Társulás fenntartásában lévő személyes gondoskodást nyújtó szociális intézmények 2024. évben*

*végzett szakmai munkájának értékelése*

Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

3.) *Egyebek*

Határozatról értesítést kap:

* Alsó- Tisza-menti Önkormányzati Társulás Társulási Tanácsa Tagjai (Székhelyükön)
* Kató Pálné feladatellátó jegyző (Helyben)
* Irattár

1. **Napirend**

**Tárgya: Előadója:**

*A Társulás fenntartásában lévő személyes gondoskodást nyújtó szociális* Erhard Gyula Elnök

*intézmények 2024. évben végzett szakmai munkájának értékelése* Kató Pálné feladatellátó jegyző

(Tárgyi előterjesztés és a beszámolók e jegyzőkönyv mellékleteként csatolva)

**Erhard Gyula Társulás Társulási Tanácsa Elnöke:** *Szóbeli kiegészítést* nem tett.

**Kató Pálné feladatellátó jegyző:** *szóbeli kiegészítésében* tájékoztatta a jelenlévőket arról, hogy a tárgyi előterjesztést és a településenként érintett beszámolót minden Társulási Tagönkormányzata Képviselő-testülete előzetesen tárgyalta, elfogadta és határozatába foglaltan kezdeményezte annak a Társulás Társulási Tanácsa általi jóváhagyását.

**K é r d é s, hozzászólás nem hangzott el.**

**Erhard Gyula Társulás Társulási Tanácsa Elnöke:** *összefoglalójában* megállapította, hogy a tárgyi előterjesztéshez és a csatolt beszámolókhoz kérdés, hozzászólás nem hangzott el, módosító javaslat benyújtására nem került sor. Javasolta a tárgyalt előterjesztés és a beszámolók jóváhagyását. Javaslatát szavazásra bocsájtotta, melyből megállapította, hogy a Társulás Társulási Tanácsa 4 igen szavazattal jóváhagyta javaslatát és azt az alábbi határozatba rögzítette.

**11/2025. (III. 28.) Atmöt határozat**

**Tárgy:** *A Társulás fenntartásában lévő személyes gondoskodást nyújtó szociális intézmények 2024. évben végzett szakmai munkájának értékelése*

**H a t á r o z a t**

Az Alsó- Tisza-menti Önkormányzati Társulás Társulási Tanácsa megtárgyalta és változtatás nélkül elfogadta a fenti tárgyban benyújtott előterjesztésben és ezen határozathoz mellékletként csatolt beszámolókban foglaltakat, megfelelve a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában és a szociális igazgatásról és a szociális ellátásokról szóló 1993. évi III. törvény 92/B. § (1) bekezdés d) pontjában írt kötelezettségének

a) a Csanyteleki székhelyű *Remény Szociális Alapszolgáltató Központban,*

b) a Csongrádi székhelyű *Esély Szociális Alapellátási Központban és*

c)a Tömörkényi székhelyű *Gondozási Központ Rózsafüzér Szociális Otthonban*

*a Társulás Feladatellátója által*

*lefolytatott törvényességi és fenntartói ellenőrzésre alapozva,*

***kimagaslóan jónak értékeli* mindhárom szociális intézményben**

**2024. évben végzett**

**szakmai munkát,**

**melyet 2025. évre vonatkozóan elvárásként fogalmaz meg.**

Végrehajtásért felelős: Társulás Feladatellátó jegyző és a szociális intézmények vezetői

Beszámolás határideje: 2026. május 31. napjáig

Határozatról értesítést kap:

* Társulás Társulási Tanácsa Elnöke és Tagjai (Székhelyükön)
* Remény Szociális Alapszolgáltató Központ Vezetője (Csanytelek)
* Esély Szociális Alapellátási Központ Vezetője (Csongrád)
* Gondozási Központ Rózsafüzér Szociális Otthon Vezetője (Tömörkény)
* Társulás Feladatellátó jegyzője
* Irattár

*Egyebek*

**Bedő Tamás a Társulás Társulási Tanácsa Tagja:** bejelentette a Csongrád Városi Önkormányzat 2026. évre tervezett szociális területen végrehajtásra váró feladataként az önkormányzat fenntartásában lévő 2 szociális intézmény társulási fenntartásba adása szándékát, továbbá a Családsegítő és Gyermekjóléti Központ működésének átszervezését, amely a társulás székhelye változtatását hozhatja magával idén december 31. napját követően, melynek megvalósításához szükséges menetrend kialakítását kezdeményezte.

**Kató Pálné feladatellátó jegyző:** elmondta, hogy félreértéseken alapuló módon került nagy nyilvánosságra a főigazgató által 2024. decemberében végrehajtott jutalmazási gyakorlata. Ennek lényege, hogy a 3 községben működő 2 óvoda alkalmazottjai igen, míg a 3 mini bölcsőde, mint szociális ágazathoz tartozó alkalmazottai nem szereztek jogosultságot a központi költségvetési forrásból bérkiegészítés címén átadott állami támogatásra. A hivatkozott óvoda pedagógusi bérintézkedések után fennmaradt központi pénzügyi forrás jutalmazásra használt fel az intézmény vezetője. A főigazgató felvette a számára megállapított összeget, melyet annak számfejtése után (leadózott illetményként) a 3 településen működő mini bölcsődei kisgyermeknevelők és dajkák között differenciált módon szétosztott. Amennyiben nem jutalmazásra fordítja a főigazgató az adott összeget, úgy annak teljes egészében vissza kellett volna utalni a központi költségvetésbe, mivel ezen támogatás célja, a kizárólag pedagógusok bérének emelésére szolgáló forrás felhasználás volt. A Felgyői mini bölcsőde kisgyermeknevelője rendelkezik pedagógus végzettséggel, így ő a központi forrásból részesült jutalomban. Az intézményben lefolytatott jutalmazásnak semmi köze nincs a Tagönkormányzatok által működési költség finanszírozására a társulás költségvetésébe beutalt összegnek, melyet nem intézményi, hanem a társulás munkaszervezete feladata ellátására fordít a székhely település polgármesteri hivatala annak vezetője által.

**Bánfi Sándor a Társulás Társulási Tanácsa Alelnöke:** Tömörkény Község Önkormányzata Polgármestereként nehezményezte a Társulás fenntartásában lévő nevelési intézmény főigazgatója jutalmazási gyakorlatát, mert szerinte törvénysértő módon hajtotta azt végre. Amennyiben személyesen felkeresi az intézmény főigazgatója, úgy az önkormányzat saját költségvetéséből adott volna át anyagi forrást az elmúlt év decemberében az intézménynek, melyből a Tömörkényi mini bölcsőde alkalmazottai jutalmazása megtörténhetett volna.

**Horváth Lajos a Társulás Társulási Tanácsa Tagja:** Felgyő Községi Önkormányzat Polgármestere elmondta, hogy a Csanyteleki Óvoda és Mini Bölcsőde egyik alkalmazottja által számára küldött üzenetből értesült az általa is komolyan aggályosnak tartott főigazgatói döntésről, amely megelőzhető lett volna a Társulás Társulási Tanácsa Alelnöke által elmondottak szerinti eljárásrendben. Kifogásolta, hogy az idei évben még nem kapott pénzügyi információt a Felgyői óvoda és mini bölcsőde működésére vonatkozóan. Ez a rosszul sikerült főigazgatói intézkedés kedélyborzolóan hatott Felgyő településen élők körében, ami a feladatellátás Társulásból való kivonását vetítheti előre, Csongrád Városhoz való csatlakozás mellett.

**Erhard Gyula a Társulás Társulási Tanácsa Elnöke:** a Felgyői Polgármester úr által elmondottakra reagálva felhívta a figyelmet arra, hogy amennyiben végbemegy a Társulás székhelye Csanytelekről Csongrádra való átszervezése, úgy a Felgyő Községi Önkormányzat Képviselő-testülete által Társulásra átruházott feladata a Társulás Társulási Megállapodása szerint át fog kerülni az új székhely általi feladatellátásba. Tudomása szerint erre évközben nincs mód.

**Kató Pálné feladatellátó jegyző:** határozottan visszautasította mind a Tömörkényi, mind a Felgyő Polgármester urak által tett rosszalló kijelentéseket, majd kiemelte, hogy nem jogsértő a nevelési intézmény főigazgatója által jutalmazás során alkalmazott intézkedése, mert nem csalt adót, számfejtett összeget vett kézhez, melyet saját elhatározásából, önként osztott szét az intézmény 3 mini bölcsődei, mint szociális ágazatba tartozó (és nem nevelési) alkalmazottai között. Arról, hogy az adott munkavállaló nem volt elégedett a neki jutalomként átadott pénzösszeggel, nem róható fel a főigazgató hibájaként. Ebből az esetből lehet jó és rossz tapasztalatot is levonni, de azt a következtetést végképp nem, hogy jogsértés történt volna. Tudomása szerint mind a két érintett település polgármesterével folyamatos munkakapcsolatot tart a nevelési intézmény főigazgatója személyes, vagy telefonon történt egyeztetések alkalmával. Véleménye szerint a főigazgató a csanyteleki 2024. évi költségvetésből kiindulva nem kezdeményezte Tömörkény és Felgyő költségvetéséből való támogatás átadását, mert a helyi önkormányzat nem rendelkezett saját szabad pénzügyi forrással, illetve a tavalyi évben keletkezett pénzmaradvány már kötelezettséggel terhelt. Az idei I. negyedévi zárást követően a Társulás fenntartásában lévő minden intézmény vezetője és minden érintett Tagönkormányzat Polgármestere részére át fogja adni a részletes pénzforgalmi adatokat, de a Csanyteleki Hivatal Adó- és Pénzügyi Iroda Vezetője és személye eddig is a jövőben is áll rendelkezésre, bármilyen információra van szükség. Ez a gyakorlat eddig bevált. Hozzáfűzte, hogy a nevelési feladatellátás mini bölcsőde működtetése kezdete óta és azon időszak alatt sem Felgyő, sem Tömörkény önkormányzatának saját költségvetéséből évek hosszú sora óta egy fillért sem kellett hozzájárulásként nyújtania, befizetnie a Társulás költségvetésébe, onnan a nevelési intézmény költségvetésébe. Erre jó példa a bérköltség 3 felé osztása, amely helyett annak összegét a Csanyteleki tagintézményhez könyvelt a munkaszervezet.

A Társulás munkaszervezete számára kiemelt feladataként fogalmazta meg az idén május hónapban tárgyalandó napirendi pontok közül a Társulás 2024. évi költségvetése módosítása, a 2024. évi költségvetési beszámoló készítése feladatát, melyet a Tagönkormányzatok előzetesen kötelesek véleményezni. Szólt a Társulás fenntartásában lévő három szociális intézmény és a nevelési intézmény vezetői által elmúlt évben végrehajtott belső ellenőrzési feladataikról szóló vezetői nyilatkozat benyújtásának fontosságáról, ami visszajelzés az intézmények fenntartója számára.

Elmondta, hogy nem egyszerű a Társulás átszervezési feladata végrehajtása, melyhez elengedhetetlen minden Tagönkormányzat, de főleg Csongrád Városi Önkormányzat képviseletére jogosítottak közreműködése.

Szólt még a Társulás Társulási Tanácsa Eseti Bizottsága 2025. április 17. napjára tervezett napirendje fontosságáról, ahol a Csongrádi székhelyű Esély Szociális Alapellátási Központ intézményvezetői álláshelyére kiírt pályázat előzetes véleményezésére kerül sor, majd annak Tagönkormányzatok véleményezését követően április hónap utolsó pénteki napján a Társulás Társulási Tanács hozza meg döntését a pályázat bírálata és az intézményvezető megbízása kérdésében.

**Erhard Gyula Társulás Társulási Tanácsa Elnöke:** megállapította, hogy az ülésen sem írásban, sem szóban nem történt más bejelentés. Megköszönte az ülésen résztvevők megjelentését és az ülést befejezettnek nyilvánította.

K.m.f.

………………………………………….. ………………………………………..

Erhard Gyula Kató Pálné

Társulás Társulási Tanácsa Elnöke Társulás feladatellátó jegyzője